Այսօր Ատրպատականի հայոց թեմը, ճիշդ է, ժողովրդի թուով քչացել է, նիւթական առումով երբեմն խնդիրներ է ունենում, բայց չի նշանակում, որ այդ թեմի կենսունակութիւնը նուազում է: Ո՛չ, մեր բոլոր միութիւնները գործում են, դպրոցները գործում են, եկեղեցին իր բոլոր արարողակարագով կանոնաւորաբար ներկայութիւն ունի ժողովրդի կեանքում, եւ դա նշանակում է, որ թեմն ապրում է: Եւ ես, ընդհանրապէս, սիրում եմ այդ թեմը կոչել Վերապրող հրաշք, որովհետեւ երբ ժամանակի ընթացքում թեմեր են եղել, որ կասեցրել են աշխատանքները, Ատրպատականի հայոց թեմում, աւելի քան երկու հազար տարի անընդմէջ եղել են ու կան հայեր, եւ դա ինքնին պատմական հրաշք է: